VAZIRLAR MAHKAMASINING “KONLARNING KANDIM GURUHI UChASTKALARIGA, XAUZAK VA ShODI UChASTKALARIGA HAMDA QO‘NG‘IROT UChASTKASIGA NISBATAN MAHSULOT TAQSIMOTIGA OID BITIMNI AMALGA OShIRISh ChORA-TADBIRLARI TO‘G‘RISIDA” 2004 YIL 14 SENTYABRDAGI 428-SON QAR

Mahsulot taqsimotiga oid bitimlar doirasida valyuta tushumini majburiy sotish masalalarini tartibga soluvchi qonun hujjatlari bir xilda qo‘llanilishini ta’minlash maqsadida Vazirlar Mahkamasi qaror qiladi:
 1. Vazirlar Mahkamasining “Konlarning Kandim guruhi uchastkalariga, Xauzak va Shodi uchastkalariga hamda Qo‘ng‘irot uchastkasiga nisbatan mahsulot taqsimotiga oid bitimni amalga oshirish chora-tadbirlari to‘g‘risida” 2004-yil 14-sentabrdagi 428-son qarorining 2-bandiga quyidagi mazmundagi beshinchi xatboshi qo‘shilsin:
 “operatorning O‘zbekiston Respublikasi rezidentlari hisoblangan pudratchilari (yetkazib beruvchilari) Bitimni amalga oshirish bo‘yicha operatsiyalar doirasida o‘zlarining hisob raqamlariga tushadigan valyuta tushumining majburiy sotuvini ular tomonidan Bitimni amalga oshirish maqsadida import qilingan tovarlar (ishlar) xizmatlar qiymatiga kamaytirib amalga oshiradilar”.
 2. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari R.S. Azimov zimmasiga yuklansin.